Document ID: 32010D0793

DECIZIA COMISIEI
din 20 decembrie 2010
de modificare a Deciziei 2005/1/CE de autorizare a unor metode de clasificare a carcaselor de porc în Republica Cehă în ceea ce privește prezentarea acestor carcase
[notificată cu numărul C(2010) 9187]
(Numai textul în limba cehă este autentic)
(2010/793/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 litera (m) coroborat cu articolul 4,
întrucât:
(1)
Prin Decizia 2005/1/CE (2) a Comisiei s-a autorizat utilizarea a șase metode de clasificare a carcaselor de porc în Republica Cehă.
(2)
La 23 februarie 2010, Republica Cehă a solicitat Comisiei autorizația de a dispune o prezentare a carcaselor de porc diferită de prezentarea standard prevăzută la punctul B.III primul paragraf din anexa V la Regulamentul (CE) nr. 1234/2007.
(3)
În conformitate cu punctul B.III al doilea paragraf din anexa V la Regulamentul (CE) nr. 1234/2007, statele membre pot fi autorizate să dispună o prezentare a carcaselor de porc diferită de prezentarea standard prevăzută la primul paragraf de la punctul respectiv, în situația în care practica comercială de pe teritoriul lor este diferită de prezentarea standard respectivă. În solicitarea sa, Republica Cehă a menționat că, în conformitate cu practica comercială de pe teritoriul său, carcasele pot fi prezentate fără a se îndepărta osânza. Prin urmare, această prezentare care este diferită de prezentarea standard trebuie să fie autorizată în Republica Cehă.
(4)
Pentru ca bazele pentru stabilirea cotațiilor pentru carcasele de porc să fie comparabile, această prezentare diferită trebuie luată în considerare prin ajustarea greutății înregistrate în cazurile respective în raport cu greutatea pentru prezentarea standard.
(5)
Prin urmare, Decizia 2005/1/CE trebuie modificată în consecință.
(6)
Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTA DECIZIE:
Articolul 1
În Decizia 2005/1/CE, se introduce următorul articol 1a:
„Articolul 1a
Fără a aduce atingere prezentării standard prevăzute la punctul B.III primul paragraf din anexa V la Regulamentul (CE) nr. 1234/2007, carcasele de porc din Republica Cehă pot fi prezentate fără a se îndepărta osânza înainte de cântărire și clasificare. În cazul unei astfel de prezentări, greutatea înregistrată a carcasei la cald se ajustează după următoarea formulă:
greutatea carcasei la cald = 1,65651 + 0,96139 × greutatea carcasei la cald cu osânză.”
Articolul 2
Prezenta decizie se adresează Republicii Cehe.
Adoptată la Bruxelles, 20 decembrie 2010.

Labels: 18
17
19
6